als_Latn dik_Latn sag_Latn
Piratët informatikë të shërbimeve sekrete ushtarake ruse kanë tentuar disa herë për të hyrë në sistemet zgjedhore amerikane para zgjedhjeve presidenciale të vitit 2016, konfirmoi dje media në internet “The Intercept”, mbi bazë të një dokumenti shumë sekret të NSA.
Sipas këtij dokumenti të 5 majit nga Agjencia amerikane e Sigurisë Kombëtare bazuar në gazetën investigative, këto operacione piratimi kanë pasur në shënjestër për disa muaj ndërmarrjet private që ofrojnë shërbime për regjistrimet zgjedhore dhe pajisje për autoritetet lokale dhe kjo pothuajse deri në ditën e zgjedhjeve, më 8 nëntor.
Në kuadër të publikimit të artikullit, Departamenti i Drejtësisë njoftoi arrestimin e Reality Leigh Winner, punonjës i një nënkontraktori të qeverisë për çështjet e sigurisë kombëtare, për rrjedhje të një informacioni top sekret në një media në internet.
“Piratimet e përshkruara nga NASA lidhen ngushtë me agjencinë e shërbimit sekret ushtarak rus GRU”, sipas The Intercept.
Dokumenti nuk saktëson nëse piratimet kanë pasur ndonjë efekt mbi zgjedhjen e Donald Trump.
als_Latn als_Latn als_Latn als_Latn als_Latn